Rostovi vürstiriik

Rostovi vürstiriik (vene keeles Ростовское княжество) oli osastisvürstiriik tänapäeva Venemaa territooriumil aastatel 1207–1474,  Kirde-Venemaal. 

Rostovi vürstiriik eraldati 1207. aastal valitsemiseks Vladimiri suurvürst (1176–1212) Vsevolod Suurpesa pojale Konstantin Vsevolodovitšile (1186–1219).

Rostovi vürstiriigi aladel asusid järgmised linnad-asulad: Jaroslavl, Mologa, Uglitš, Rostov, Beloozero, Uglitš.
pisi|left|Kiievi-Vene alad (1054-1132)

11. sajandist 13. sajandi alguseni kuulus Rostov Rostovi-Vladimiri-Suzdali vürstkonda, aastast 1207 oli Rostovi vürstiriigi pealinn. Rostovi linna ümbritsevad alad olid algselt osa Rostovi-Suzdali vürst (1151–1157) Juri Dolgoruki aladest. Juri Dolgoruki viis pealinna Suzdali, millest ka vürstkonna kaksiknimi. Kiievi suurvürsti (1149–1151 ja 1155–1157) Juri Dolgoruki poeg Andrei Bogoljubski (c. 1111–1174) lasi end valida  bojaaride ja kaupmeeste kogu poolt Rostovi-Suzdali vürstkonnas Vladimiri, Rostovi ja Suzdali vürstiks (1168–1174). Andrei Bogoljubski  säilitas suurvürsti tiitli, aga ta ei olnud Kiievis peaaegu kunagi  kohal ning keskendas "kogu Suzdali valitseja" võimu oma  Vladimiri-Suzdali vürstkonnale, eelkõige oma uuele pealinnale Vladimirile, mille ta laskis esinduslikult välja ehitada.
pisi|200px|Rostovi vürstiriigi ja, Konstantin Vsevolodovitši poolt jagatud alad 13. sajandil
pisi|200px|Vene alad enne mongolite invasiooni, 1220–1240

Saades 1216. aastal Vladimiri suurvürstiks Konstantin I-na,  jagas Konstantin Vsevolodovitš Rostovi vürstiriigi alad oma poegade vahel ning nende ajal jagunes vürstiriik veelgi: Uglitši, Jaroslavli ja pärast 1238. aastat ka  Beloozero vürstiriigiks.

 Uglitši vürstiriik (1216–1591)
 Jaroslavli vürstiriik (1218–1463)
 Beloozero vürstiriik (1238–1485)
 Ustjugi vürstiriik (1364–1474)
 Bohtjugi vürstiriik (1364–1434)

14. sajandil keskel langesid alad Moskva suurvürstiriigi laienemisprotsessis Moskva suurvürsti valdusse. 
Rostovi vürstid
 1207–1218 – Konstantin Vsevolodovitš
 1218–1238 – Vasilko Konstantinovitš
 1238–1277 – Boriss Vasilkovitš
 1277–1278 – Gleb Vasilkovitš
 1278–1286 – Dmitri Borissovitš ja Konstantin Borissovitš
 1286–1288 – Konstantin Borissovitš
 1288–1294 – Dmitri Borissovitš
 1294–1307 – Konstantin Borissovitš
 1307–1316 – Vassili Konstantinovitš
 1316–1320 – Juri Aleksandrovitš

Vaata ka
Rostovi-Suzdali vürstiriik ehk Vladimiri-Suzdali vürstiriik
Slaavi vürstiriikide loend

Kategooria:Venemaa keskaeg
Kategooria:Slaavi vürstiriigid
Kategooria:Venemaa ajaloolised riigid
Kategooria:Euroopa keskaja riigid